<classify> MKUU wa Mkoa wa Rukwa, Joachim Wangabo amewatoa hofu wakazi wa mkoa huo kuwa ugonjwa wa ebola haujaingia huko.Amesema, hadi sasa hakuna mtu yeyote aliyethibitishwa au kuhisiwa kuwa na ugonjwa huo mkoani humo.Wangabo amesema, mkoa huo umejizatiti kuimarisha ufuatiliaji na kutekeleza mikakati ya udhibiti ili ugonjwa huo usiingie mkoani humo.Amesema kwa njia ya simu kuwa, wakazi wa mkoa huo wasiwe na hofu ila waendelee kuchukua hatua za tahadhari za kujikinga na ugonjwa huo.Wangabo amesema, ameyasema hayo kutokana na taarifa zilizopo kuwa mkoa wa Rukwa ni miongoni mwa mikoa mitano nchini ambayo imeelezwa iko katika hatari kubwa ya kuambukizwa ugonjwa wa ebola.Amesema, mkoa huo uko katika hatari kubwa na wasiwasi unaongezeka zaidi kutokana na kuwepo kwa njia za panya zilizo wazi, ingawaje hadi sasa mkoa huo hauna mgonjwa wa ebola.Ugonjwa huo upo katika nchi ya Jamhuri ya Demokrasia ya CongoDRC hasa kwenye jimbo la Kivu Kaskazinia ambao umetangazwa kuibuka upya na kuna wagonjwa 91 nchini humo.Waziri wa Afya, Maendeleo ya Jamii, Jinsia, Wazee na Watoto, Ummy Mwalimu ameitaja mikoa iliyo hatarini kuwa ni Mwanza, Kagera, Kigoma, Katavi na Songwe kwa kuwa inapakana na DRC. Katika siku 10 tangu kutangazwa kuibuka upya kwa ugonjwa huo kuna wagonjwa 91 nchini humo.Amesema kuibuka upya kwa ugonjwa huo katika nchi hiyo kumetokea katika Jimbo la Kivu Kaskazini na Ituri, maeneo yaliyoelezwa kupakana kwa karibu na Rwanda na Uganda na kuiweka Tanzania katika hatari kubwa.Akizungumza na gazeti hili, Kaimu Mganga Mkuu wa Mkoa wa Rukwa, Dk Emanuel Mtika amezitaja dalili za ebola kuwa ni pamoja na homa, kichefuchefu na kutapika, kuharisha, vidonda vya koo, kuumwa kichwa, maumivu ya misuli, kusumbuliwa na tumbo, kuchoka na hata kukosa hamu ya kula.  <topic>: KITAIFA 